ai4bharat/Pralekha huggingface dataset:
शिक्षण मंत्रालय
केंद्रीय शिक्षणमंत्री आणि केंद्रीय पेट्रोलियम व नैसर्गिक वायू आणि पोलाद मंत्री यांनी संयुक्तपणे ओदिशा केंद्रीय विद्यापीठाच्या तीन स्थायी इमारतींची पायाभरणी
नवी दिल्ली, 29 ऑगस्ट 2020
ओडिशाच्या केंद्रीय विद्यापीठाने आज आपला 12 वा स्थापना दिन आभासी पद्धतीने साजरा केला. यावेळी केंद्रीय शिक्षणमंत्री रमेश पोखरियाल ‘निशंक’ आणि केंद्रीय पेट्रोलियम व नैसर्गिक गॅस व स्टील मंत्री धर्मेंद्र प्रधान यांच्या हस्ते तीन स्थायी इमारतींची पायाभरणी करण्यात आली.
आपल्या भाषणात पोखरीयाल यांनी विद्यापीठाचा होणारा विकास आणि काही वर्षांतच भारतातील एक प्रमुख विद्यापीठ बनल्याबद्दल विद्यापीठाचे अभिनंदन केले. कोविड-19 साथीच्या आजाराच्या कालावधीत ओडिशाच्या केंद्रीय विद्यापीठाने “भरोसा” कार्यक्रम सुरू करून, विद्यार्थ्यांना समुपदेशनाच्या माध्यमातून साथीच्या आजारावर मात करण्यास मदत केली त्यांच्या या प्रयत्नाचे मंत्र्यांनी कौतुक केले. गृह-आधारित खुले पुस्तक  परीक्षा यशस्वीरीत्या घेतल्याबद्दल त्यांनी विद्यापीठाचे कौतुक केले. प्राचीन काळात इतर देशांतील लोक अभ्यास करण्यासाठी भारतात येत असत त्यांनी भारताच्या जुन्या गौरवशाली परंपरेचे स्मरण केले. नव्या शिक्षण धोरणाद्वारे आता अशा प्रकारचे शिक्षण पुन्हा प्राप्त करण्याची वेळ आली आहे. त्यांनी विद्यापीठ समुदायाला संशोधन व विकासावर अधिक लक्ष देण्याचे आवाहन केले.
धर्मेंद्र प्रधान आपल्या भाषणात म्हणाले की, सर्वोत्तम उंची गाठण्यासाठी विद्यापीठाकडून आणखी सहयोगपूर्ण प्रयत्न करण्याची गरज आहे. त्यामध्ये नॅशनल रिसर्च फाऊंडेशन अंतर्गत मार्गदर्शक कार्यक्रम, शैक्षणिक-उद्योग संबंध, आदिवासी आणि मानववंशविज्ञान अभ्यास आणि हिंदुस्तान एयरोनॉटिक्स लिमिटेड  आणि नाल्को यासारख्या परिसरातील प्रमुख उद्योगांशी सल्लामसलत सेवेचा समावेश आहे. हे राज्याचे एकमेव केंद्रीय विद्यापीठ असल्याने विद्यापीठास सर्व प्रकारच्या मदतीचे आश्वासन त्यांनी दिली. त्यांनी विद्यार्थ्यांना आत्मनिर्भर भारतचे मशाल वाहक  बनण्याचे आवाहन केले.
भारत सरकारचे प्रधान आर्थिक सल्लागार डॉ संजीव सान्याल यांनी स्थापना दिन व्याख्यान दिले. त्यांनी भारतातील समृद्ध शैक्षणिक संधींवर भाष्य केले आणि विद्यार्थ्यांना व्यावहारिक जीवनाचे शिक्षण देण्याच्या आवश्यकतेवर जोर दिला ज्यामुळे विद्यार्थी पुस्तकांच्या जगातून बाहेर येऊन त्यांना वास्तविक जगाची जाणीव होईल. नवीन बदलत्या जगाच्या आव्हानांना तोंड देण्यासाठी विद्यार्थ्यांनी स्वतःला शिक्षित करण्याचे आवाहन त्यांनी केले. शिक्षणाच्या प्रत्येक क्षेत्रात नवीन पद्धती आणि नवीन शिकणे आवश्यक आहे जेणेकरून शिक्षण परिपूर्ण होऊ शकेल. नवीन शिक्षण धोरण या बाबतीत अत्यंत उपयुक्त ठरेल असे ते म्हणाले.
या कार्यक्रमास योग्य शारीरिक अंतर राखत विद्यापीठ परिसरात सर्व प्राध्यापक आणि कर्मचारी यांनी उपस्थिती लावली तर विद्यार्थी आणि मान्यवर आभासी पद्धतीने या कार्यक्रमात सहभागी झाले होते., सहाय्यक प्राध्यापका डॉ सौरव गुप्ता यांनी कार्यक्रमाचे निवेदन केले. कार्यक्रमाच्या स्मरणार्थ कॅम्पसमध्ये बारा रोपे लावण्यात आलीB.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
संरक्षण मंत्रालय
आयुध निर्माण कारखान्यांचे  आधुनिकीकरण
नवी दिल्ली,13 फेब्रुवारी 2019
ऑर्डिनन्स फॅक्टरींचे आधुनिकीकरण ही सातत्याने चालणारी प्रक्रिया असून संरक्षण सामुग्रीच्या स्वदेशी निर्मितीसाठी समकालीन तंत्रज्ञानाचे आधुनिकीकरण करण्याचे उद्दिष्ट या प्रक्रियेत ठेवण्यात येते. संरक्षण राज्यमंत्री डॉ. सुभाष भामरे यांनी भतृहरी माहताब आणि इतरांनी विचारलेल्या एका प्रश्नाच्या लेखी उत्तरात देशभरातील विविध राज्यातल्या ऑर्डिनन्स फॅक्टरीजमध्ये गेली तीन वर्ष आणि यंदाच्यावर्षातील वार्षिक उत्पादनांची आकडेवारीची माहिती दिली.
N.Sapre/J.Patankar/P.Kor
(Visitor Counter : 62
पंतप्रधान कार्यालय
दुसऱ्या जागतिक कोविड आभासी परिषदेमध्ये पंतप्रधान सहभागी
नवी दिल्ली, 12 मे 2022
पंतप्रधान नरेंद्र मोदी यांनी आज सकाळी, अमेरिकेचे राष्ट्राध्यक्ष जोसेफ आर. बायडेन ज्युनियर यांच्या निमंत्रणावरून दुसऱ्या जागतिक कोविड आभासी परिषदेमध्ये सहभाग घेतला. या परिषदेच्या उद्घाटन सत्रात पंतप्रधानांनी 'महामारीमुळे आलेला थकवा टाळणे आणि तयारीला प्राधान्य' या विषयावर भाषण केले.
महामारीचा सामना करण्यासाठी भारताने लोककेंद्रित धोरण स्वीकारले आहे आणि या वर्षीच्या आरोग्य क्षेत्राच्या खर्चासाठी आतापर्यंतची सर्वाधिक तरतूद केल्याचे पंतप्रधानांनी अधोरेखित केले. भारत जगातील सर्वात मोठी लसीकरण मोहीम राबवत आहे आणि आमच्या प्रौढ लोकसंख्येपैकी सुमारे नव्वद टक्के लोकसंख्येचे आणि पन्नास दशलक्षांहून अधिक बालकांचे लसीकरण झाले आहे, असे पंतप्रधानांनी सांगितले.
जागतिक समुदायाचा एक जबाबदार सदस्य या नात्याने, भारत इतर देशांसोबत ,कोविडवर मात करण्यासाठीचे किफायतशीर स्वदेशी तंत्रज्ञान, लस आणि उपचार पद्धती सामायिक करून सक्रिय भूमिका बजावत राहील. भारत आपल्या जिनोमिक सर्व्हिलन्स कन्सोर्टियमचा विस्तार करण्यासाठी काम करत आहे.भारताने पारंपरिक औषधींचा मोठ्या प्रमाणावर वापर केला आहे आणि हे ज्ञान जगाला उपलब्ध करून देण्यासाठी, भारतात जागतिक आरोग्य संघटनेच्या पारंपरिक औषध केंद्राची पायाभरणी करण्यात आली आहे,हे देखील पंतप्रधानांनी अधोरेखित केले.
एक भक्कम आणि अधिक लवचिक जागतिक आरोग्य सुरक्षा व्यवस्था तयार करण्यासाठी पंतप्रधानांनी जागतिक आरोग्य संघटनेला बळकट करण्याचे आणि सुधारणा करण्याचे आवाहन केले.
इतर सहभागींमध्ये कार्यक्रमाचे सह आयोजक -कॅरिकॉमचे अध्यक्ष म्हणून बेलीझ राष्ट्र/ सरकारचे प्रमुख, आफ्रिकन महासंघाचे अध्यक्ष म्हणून सेनेगल, जी- 20 चे अध्यक्ष म्हणून इंडोनेशिया आणि जी- 7 चे अध्यक्ष म्हणून जर्मनी यांचा समावेश होता. संयुक्त राष्ट्रांचे महासचिव , जागतिक आरोग्य संघटनेचे महासंचालक आणि इतर मान्यवरही या परिषदेत सहभागी झाले होते.
22 सप्टेंबर 2021 रोजी अध्यक्ष बायडेन यांनी आयोजित केलेल्या पहिल्या जागतिक कोविड आभासी शिखर परिषदेतही पंतप्रधान सहभागी झाले होते.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
एनसीजीजी अर्थात राष्ट्रीय सुशासन केंद्राने मालदीवमधील सनदी अधिकाऱ्यांच्या 26 व्या तुकडीला दिले यशस्वी प्रशिक्षण.
आतापर्यंत मालदीवमधील 818 अधिकाऱ्यांनी प्रशिक्षण दिले, ज्यात एसीसी मालदीवच्या 29 अधिकाऱ्यांचाही समावेश.
नागरी सेवांच्या योग्य वितरणासाठी सनदी अधिकाऱ्यांनी डिजिटल तंत्रज्ञान स्वीकारावे - महासंचालक व्ही. श्रीनिवास यांनी केले आवाहन.
लोकांच्या जीवनात सुधारणा सुनिश्चित करण्यासाठी प्रभावी संघभावना आणि ज्ञानाची परस्पर देवाणघेवाण आवश्यक - व्ही. श्रीनिवास
राष्ट्रीय सुशासन केंद्राने  परराष्ट्र व्यवहार मंत्रालयाच्या सहकार्याने , मालदीवच्या सनदी अधिकाऱ्यांसाठी आयोजित केलेला 2 आठवड्यांचा क्षमता बांधणी कार्यक्रम  4 ऑगस्ट 2023 रोजी नवी दिल्ली येथे संपन्न झाला. राष्ट्रीय सुशासन केंद्राने 2024 पर्यंत सार्वजनिक प्रशासन क्षेत्रातील 1,000 सनदी अधिकाऱ्यांची कौशल्ये आणि क्षमता वर्धन करण्यासंदर्भात मालदीव सरकारसोबत सामंजस्य करार केला आहे. या कराराचा एक भाग म्हणून राष्ट्रीय सुशासन केंद्राने मालदीवमधील 818 अधिकाऱ्यांना या आधीच प्रशिक्षण दिले असून यात मालदीवच्या भ्रष्टाचार विरोधी विभागाच्या  29 अधिकाऱ्यांचाही समावेश आहे.
राष्ट्रीय सुशासन केंद्राचे हे प्रयत्न पंतप्रधान नरेंद्र मोदी यांच्या ‘किमान सरकार, अधिकतम प्रशासन’ या शासन मंत्राशी संरेखित असून विकासात्मक धोरणे आखताना तसेच सार्वजनिक धोरणांची अंमलबजावणी करताना नागरिकांना आघाडीवर ठेवणारे आहेत. याच संदर्भासह आयोजित हे कार्यक्रम नागरिक केंद्रित प्रशासनाच्या तत्त्वांना बळकटी देतात सोबतच ज्ञान, माहिती आणि नवोन्मेषाच्या देवाणघेवाणीला प्रोत्साहन देतात आणि सर्वोत्तम पद्धतीसह डिजिटल प्रशासनाचा अवलंब करण्यास प्रोत्साहन देतात. द्विपक्षीय संबंध मजबूत करण्याच्या आणि शेजारी देशांशी प्रादेशिक सहकार्य वाढवण्याच्या दिशेनेही हा एक महत्त्वाचा प्रयत्न आहे.
समापन सत्राचे अध्यक्षस्थान राष्ट्रीय सुशासन केंद्राचे महासंचालक, व्ही. श्रीनिवास यांनी भूषविले होते. या कार्यक्रमात सहभागी अधिकाऱ्यांनी कार्यक्रमादरम्यान मिळालेल्या अनुभवाचा पुरेपूर उपयोग करून संधीचा लाभ घ्यावा अशी विनंती व्ही. श्रीनिवास यांनी केली. नागरिकांचे जीवनमान सुधारण्यासाठी दोन्ही गटांनी ज्ञानाची देवाणघेवाण आणि परस्पर सहकार्याने कार्य करण्याचे आवाहनही त्यांनी केले. चांगल्या कल्पनांना चालना देण्यासाठी प्रभावी संघ बांधणी आवश्यक आहे असेही ते म्हणाले.
या समापन समारंभाला मालदीव प्रजासत्ताकचे भारतातील उच्चायुक्त इब्राहिम साहिब हे देखील उपस्थित होते. इब्राहिम साहिब यांनी भारत सरकारच्या अधिकार्यांनी क्षमता वर्धनासाठी केलेल्या सहकार्याबद्दल आभार मानले तसेच मालदीवमधील अधिकार्यांच्या प्रभावी आणि सक्रिय सहभागाचे कौतुक केले.
सहभागींना विविध विकासात्मक प्रकल्प आणि संस्थांचे निरीक्षण करण्याच्या उद्देशाने काही ठिकाणांना भेट देण्याची संधी मिळाली. सहभागींनी स्मार्ट सिटी, डेहराडून, प्रधानमंत्री संग्रहालय, एम्स यासह इतर अनेक महत्त्वपूर्ण संस्था आणि उपक्रमांना भेट देऊन अनमोल अंतर्दृष्टी आणि प्रत्यक्ष अनुभव मिळवता आला.
मालदीवच्या 26 व्या क्षमता बांधणी प्रशिक्षण कार्यक्रमाचे एकूण पर्यवेक्षण आणि समन्वयन अभ्यासक्रम समन्वयक डॉ. बी. एस. बिष्ट तसेच सह-अभ्यासक्रम समन्वयक डॉ. संजीव शर्मा आणि राष्ट्रीय सुशासन केंद्राच्या क्षमता बांधणी संघाने केले.
राष्ट्रपती कार्यालय
राष्ट्रपतींची हवाई दलाच्या पुणे तळाला भेट
पुणे, 7 डिसेंबर 2021
स्वातंत्र्याच्या अमृत महोत्सव' निमित्त 7 डिसेंबर 21 रोजी, पुणे येथील हवाई दलाच्या तळाला भारताचे माननीय राष्ट्रपती, श्री रामनाथ कोविंद आणि श्रीमती सविता कोविंद यांचे आदरातिथ्य करण्याचा विशेष सन्मान प्राप्त झाला.
हवाई तळावर आगमन झाल्यानंतर ,दक्षिण पश्चिम हवाई दल कमांडचे हवाई दल अधिकारी कमांडिंग इन चीफ एअर मार्शल विक्रम सिंग आणि दक्षिण पश्चिम हवाई दल कमांडच्या हवाई दल पत्नी कल्याण संघटना  च्या अध्यक्ष डॉ.  आरती सिंग यांनी त्यांचे स्वागत केले. त्यानंतर,पुणे हवाई दल तळाचे दल अधिकारी कमांडिंग एअर कमोडोर एच असुदानी हे राष्ट्रपतींना संचलनाची पाहणी करण्यासाठी घेऊन गेले. या संचलनामध्ये एसयू-30 एमकेआय विमान आणि ‘मेड इन इंडिया’ आकाश क्षेपणास्त्र प्रणालीचा समावेश होता. माननीय राष्ट्रपतींनी मोठ्या संख्येने लढाऊ विमाने आणि हेलिकॉप्टरचा समावेश असलेल्या चित्तथरारक हवाई कसरती पाहिल्या. 'भारताच्या स्वातंत्र्याची 75 वर्षे' दर्शविणारा '75' हा आकडा पुण्याच्या आकाशात साकारणारा जॅग्वार विमानाचा फ्लाय पास्ट हे हवाई कसरतींचे वैशिष्ट्य होते.
माननीय राष्ट्रपतींनी अत्याधुनिक एसयू -30 एमकेआय विमानाच्या सिम्युलेटरमधून ‘उड्डाण’केले आणि त्यांना लढाऊ विमानाची असामान्य क्षमता दाखवण्यात आली.हवाई तळावरून प्रस्थान करण्यापूर्वी, त्यांनी पुण्यातील हवाई दल तळाचा आढावा घेतला आणि हवाई कसरतींमध्ये सहभागी झालेल्या विमान दलातील सदस्यांशी आणि हवाई दलातील योद्ध्यांशी संवाद साधला.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
ग्रामीण विकास मंत्रालय
अमृत सरोवर अभियान
नवी दिल्ली, 2 ऑगस्ट 2022
स्वातंत्र्याचा अमृत महोत्सव साजरा करण्याचा एक भाग म्हणून, भविष्यासाठी पाणी वाचवण्याच्या उद्देशाने, राष्ट्रीय पंचायती राज दिनी 24 एप्रिल 2022 रोजी अमृत सरोवर अभियान सुरु करण्यात आले. देशातील प्रत्येक जिल्ह्यात 75 जलस्रोतांचा विकास आणि पुनरुज्जीवन करण्याचे या अभियानाचे उद्दिष्ट आहे. आसाम आणि राजस्थान राज्यांसह सर्व राज्ये या अभियानाअंतर्गत समाविष्ट आहेत. या अनुषंगाने 29 जुलै 2022 पर्यंत, 80,034 ठिकाणे निश्चित करण्यात आली आहेत आणि 35, 364 ठिकाणांवर काम सुरू झाले आहे. 4,753 ठिकाणी काम पूर्ण झाले आहे. यासंदर्भातील अधिक तपशील https://water.ncog.gov.in/AmritSarovar/ वर उपलब्ध आहे
महात्मा गांधी राष्ट्रीय ग्रामीण रोजगार हमी योजना, पंधरावा वित्त आयोग अनुदान यासह पाणलोट विकास घटक, प्रत्येक शेतीला पाणी यांसारख्या प्रधानमंत्री कृषी सिंचन योजनेच्या  उपयोजना, याशिवाय राज्यांच्या स्वतःच्या योजना यांसारख्या विविध योजनांवर पुन्हा लक्ष केंद्रित करून, राज्ये आणि जिल्ह्यांच्या माध्यमातून या अभियानाअंतर्गत काम केले जाते. या प्रयत्नांना पूरक म्हणून नागरिक आणि बिगर-सरकारी संसाधनांना एकत्रित कार्य करण्यासाठी हे अभियान प्रोत्साहित करते.
केंद्रीय ग्रामविकास राज्यमंत्री साध्वी निरंजन ज्योती यांनी आज लोकसभेत एका लेखी उत्तरात ही माहिती दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
अवजड उद्योग मंत्रालय
भारतातील वाहन आणि वाहनांसाठी लागणारे सुटे भाग यांच्या उद्योगांना लागू असणाऱ्या उत्पादन संलग्न प्रोत्साहन योजनेसाठी एकूण 115 कंपन्यांकडून अर्ज दाखल
नवी दिल्ली, 10 जानेवारी 2022
वाहन आणि वाहनांसाठी लागणाऱ्या सुट्ट्या भागांच्या भारतातील उद्योगांसाठी 23 सप्टेंबर 2021 रोजी उत्पादन संलग्न प्रोत्साहन निधी योजना जाहीर झाली होती. या योजनेंतर्गत आतापर्यंत 115 कंपन्यांनी अर्ज सादर केले आहेत.
या योजनेत अर्ज करण्याची मुदत 9 जानेवारी 2022 च्या मध्यरात्रीपर्यंत होती. या योजनेंतर्गत मिळणारा प्रोत्साहन निधी हा आधुनिक तंत्रज्ञानाधारित वाहने किंवा वाहनांसाठी लागणारे सुटे भाग यांच्या एक एप्रिल 2022 पासून सलग पाच वर्षे भारतात घेतल्या जाणार असलेल्या उत्पादनाच्या निर्धारित विक्रीवर लागू असेल.
अत्याधुनिक वाहन आणि वाहनांसाठी लागणाऱ्या सुट्ट्या भागांच्या उत्पादनांच्या भारतातील उद्योगांसाठी सरकारने रु. 25,938 कोटींची अर्थसंकल्पीय तरतूद असणारी उत्पादन सलग्न प्रोत्साहन निधी योजना जाहीर केली होती. या क्षेत्रामधील भारताचे उत्पादन क्षमता वाढवण्याचे उद्दिष्ट या योजने मागे आहे.
वाहने आणि वाहनांच्या सुट्ट्या भागाच्या निर्मितीसाठी प्रस्तावित उत्पादन संलग्न प्रोत्साहन निधी योजना आधुनिक वाहन तंत्रज्ञानावर आधारित उत्पादने भारतात घेण्यासाठी पर्यायाने वाहन उत्पादन क्षेत्रात मूल्याधारित साखळी निर्माणाला व आर्थिक गुंतवणूकीला प्रोत्साहन देण्याच्या प्रस्तावावर आधारित आहे.
या तंत्रज्ञानाच्या किंमतीसंबंधीच्या अडचणींवर मात करणे, वाहन उद्योगाशी संबंधित अर्थव्यवस्थेला व्यापक करणे आणि अत्याधुनिक वाहन तंत्रज्ञानाला मजबूत पुरवठा साखळी उभारणीसाठी सहाय्य तसेच रोजगार निर्मिती अशी मुख्य उद्दिष्टे या योजने मागे आहेत.
ही योजना वाहन उद्योगाला मूल्याधारित पुरवठा साखळीपासून ते अधिक मूल्यवर्धक उत्पादने घेण्यापर्यंत सर्व स्तरावर सहाय्यक ठरेल.
|
|
Sl. No.
|
|
Primary Category
|
|
Number of Applications
|
|
1
|
|
Champion OEM 
|
|
13
|
|
2
|
|
Champion OEM 
|
|
7
|
|
3
|
|
New Non-Automotive Investor  Company
|
|
9
|
|
4
|
|
Component Champion
|
|
83
|
|
5
|
|
New Non-Automotive Investor  Company
|
|
3
|
|
|
|
Total
|
|
115S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 250
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 17 मार्च 2022
|
|
- 180.80 cr vaccine doses have been administered so far under Nationwide Vaccination Drive
- India's Active caseload currently stands at 30,799
- Active cases stand at 0.07%
- Recovery Rate currently at 98.73%
- 4,491 recoveries in the last 24 hours increases Total Recoveries to
- 4,24,54,546
- 2,539 new cases recorded in the last 24 hours
- Daily positivity rate 
- Weekly Positivity Rate 
- 78.12 cr Total Tests conducted so far; 7,17,330 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
राष्ट्रव्यापी कोविड-19 प्रतिबंधक लसीकरण अभियानाअंतर्गत लसीच्या आतापर्यंत 180.80 कोटीपेक्षा जास्त  मात्रा देण्यात आल्या. सकाळी 7 वाजेपर्यंत हाती आलेल्या तात्पुरत्या अहवालात ही माहिती देण्यात आली आहे. 2,12,61,666 सत्राद्वारे हे लसीकरण करण्यात आले आहे.
12-14 वर्षे वयोगटातल्या किशोरांसाठी 16 मार्च 2022 ला लसीकरण सुरु झाले. गेल्या 24 तासात 3 लाखाहून अधिक  किशोरांना कोविड-19 प्रतिबंधक लसीची पहिली मात्रा देण्यात आली.
भारतात उपचाराधीन रुग्णसंख्येचा घटता कल कायम राखत या लसंख्येत आणखी घट होऊन ती आज 30,799 झाली आहे. देशाच्या एकूण पॉझीटीव्ह रुग्णसंख्येच्या ती 0.07% आहे.
परिणामी रुग्ण बरे होण्याचा देशाचा दर 98.73% झाला आहे. गेल्या 24 तासात 4,491 रुग्ण कोरोनामुक्त झाले. आतापर्यंत  कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,54,546 झाली आहे.
गेल्या 24 तासात देशात 2,539 नव्या रुग्णांची नोंद झाली.
गेल्या 24 तासांत देशात 7,17,330 कोविड चाचण्या करण्यात आल्या. देशात आतापर्यंत एकंदर 78.12 कोटीहून अधिक  चाचण्या करण्यात आल्या आहेत.
देशभरात दैनंदिन आणि साप्ताहिक पॉझिटीव्हिटी दरात सातत्याने घट होत आहे. रुग्ण बरे होण्याचा साप्ताहिक पॉझीटीव्हिटी दर 0.42% आणि दैनंदिन पॉझीटीव्हिटी दर 0.35% आहे. इतर अपडेट्स :
- केंद्र सरकारने आतापर्यंत सर्व स्त्रोताद्वारे 183.24 कोटींपेक्षा जास्त लसींच्या मात्रा राज्ये/ केंद्रशासित प्रदेशांना पुरवल्या आहेत. याशिवाय लसीच्या 17.32 कोटीपेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
- “कोविड 19 महामारीच्या व्यवस्थापनाने आणि विशेषत: अलीकडील ओमायक्रॉन लाटेमुळे “संपूर्ण सरकार” आणि “संपूर्ण समाज” या दृष्टिकोनातून प्रबळ राजकीय इच्छाशक्ती, आत्मनिर्भरतेद्वारे स्वावलंबन, तंत्रज्ञानाचे समर्थन असलेला नवोन्मेष, सामायिक उद्दिष्टे आणि सहयोगी प्रयत्नांचे सामर्थ्य जगाला दाखवून दिले आहे. केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांनी नीती आयोग आणि महामारीच्या काळात तळागाळातील व्यक्तींपर्यंत काम केलेल्या 200 हून अधिक स्वयंसेवी संस्था आणि नागरी संस्था संघटनांसोबत एका वेबिनारमध्ये बीजभाषण देताना हे नमूद केले. वेबिनारचे शीर्षक होते “कोविड-19 च्या व्यवस्थापनात भारताचा सार्वजनिक आरोग्य प्रतिसाद”.
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
मंत्रिमंडळ
एस. एन. बोस राष्ट्रीय मूलभूत विज्ञान केंद्र, कोलकाता आणि लीबनिझ-इन्स्टिट्यूट फर फेस्टकोर्पर- अंड वेर्कस्टॉफफोर्स्चंग ड्रेस्डेन इ.व्ही., , ड्रेस्डेन, जर्मनी यांच्यात नवीण चुंबकीय आणि भूप्रदेशीय क्वांटम मटेरियलविषयीच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 8 जून 2022
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत कोलकाता येथील एस. एन. बोस राष्ट्रीय मूलभूत विज्ञान केंद्र आणि जर्मनीतील लीबनिझ-इन्स्टिट्यूट फर फेस्टकोर्पर- अंड वेर्कस्टॉफफोर्स्चंग ड्रेस्डेन इ.व्ही., , ड्रेस्डेन यांच्यात, झालेल्या सामंजस्य कराराला मंजुरी देण्यात आली. नवीन चुंबकीय आणि भूप्रदेशीय क्वांटम मटेरियलविषयीच्या या काराराविषयी आज मंत्रिमंडळाला माहिती देण्यात आली.
क्वांटम आधारित तंत्रज्ञानाच्या विकासाच्या संभाव्यतेमुळे आज क्वांटम मटेरिअल्सवरील संशोधनाकडे जगभराचे लक्ष वेधले गेले आहे. या संयुक्त उपक्रमाचे उद्दिष्ट भारत-जर्मन सहकार्याला चालना देणे, संधी प्रदान करणे आणि चुंबकीय आणि भूप्रदेशीय म्हणजेच टोपोलॉजिकल क्वांटम सामग्रीच्या क्षेत्रातील ज्ञानाची प्रगती सुलभ करणे हे असेल. विशेषत: प्रायोगिक आणि संगणकीय संसाधनांची देवाणघेवाण, तांत्रिक आणि व्यावसायिक समर्थनाची देवाणघेवाण आणि सहयोगी संशोधन करण्यासाठी प्राध्यापक, संशोधकांची देवाणघेवाण यांचा परस्पर सहकार्यात समावेश असेल. या कररांतर्गत, दोन्ही देशांमध्ये परस्परसंवाद, सर्वोत्तम प्रयत्न, परस्पर लाभ आणि वारंवार परस्परसंवादाच्या आधारे आवश्यक त्या ज्ञानाचा साठा तयार करणे अपेक्षित आहे.
SNBNCBS विषयी माहिती:
एस.एन. बोस राष्ट्रीय मूलभूत विज्ञान संशोधन केंद्र  ही एक स्वायत्त संशोधन संस्था आहे. भारत सरकारच्या विज्ञान आणि तंत्रज्ञान विभागांतर्गत 1986 मध्ये नोंदणीकृत संस्था म्हणून तीची स्थापना झाली होती.
IFW विषयी:
IFW ही एक बिगर-विद्यापीठ संशोधन संस्था आहे आणि लीबनिझ असोसिएशनची सदस्य आहे. IFW ड्रेस्डेन आधुनिक साहित्य विज्ञानाशी संबंधित आहे आणि नवीन सामग्री आणि उत्पादनांच्या तांत्रिक विकासासह भौतिकशास्त्र, रसायनशास्त्र आणि पदार्थ विज्ञानातील शोधात्मक संशोधनावर या संस्थेत भर दिला जातो.R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
इथेनॉल उत्पादन क्षमता वाढीसाठी अतिरिक्त निधीला केंद्रीय मंत्रिमंडळाची मान्यता
(नवी दिल्ली, 7 मार्च 2019
पंतप्रधान नरेंद्र मोदी यांच्या अध्यक्षतेखाली झालेल्या आर्थिक व्यवहार विषयक केंद्रीय मंत्रिमंडळ समितीच्या बैठकीत साखर कारखान्यांना बँकांनी दिलेल्या 12 हजार 900 कोटी रुपयांच्या सूचक कर्जाचा विस्तार करण्यासाठी 2 हजार 790 कोटी रुपयांचे व्याज अनुदान देण्यासाठीच्या निधीला मंजुरी देण्यात आली. इथेनॉल उत्पादन क्षमतेत वृद्धी करण्यासाठी साखर कारखान्यांना अर्थ सहाय्य विस्तार योजनेअंतर्गत हा निधी देण्यात येणार आहे. या संदर्भात आलेल्या 268 अर्ज आले होते. जून 2018 मध्ये आर्थिक व्यवहार विषयक केंद्रीय मंत्रिमंडळ समितीच्या बैठकीत या आधीच 1 हजार 332 कोटी रुपये मंजूर करण्यात आले होते.
मळीवर आधारीत मद्यार्क निर्मिती कारखान्यांची क्षमता वाढवण्यासाठी बँकांनी दिलेल्या 2 हजार 600 कोटी रुपयांच्या सूचक कर्जावरील व्याज अनुदानासाठी 565 कोटी रुपयांच्या निधीलाही मंजुरी देण्यात आली. सीसीईएनं जून 2018 मध्ये मंजुरी दिलेल्या योजनेनुसार दोन्ही व्याजावरील अनुदान दरवर्षी 6 टक्के किंवा बँका आकारत असलेल्या व्यावसायिक व्याजदराच्या 50 टक्के  असेल. सध्या अस्तित्वात असलेल्या मद्यार्क निर्मिती कारखान्यात इथेनॉलचे उत्पादन वाढावे याकरता अतिरिक्त यंत्रसामुग्री घेण्यासाठी तसेच जळीतासाठी बॉयलर बसवण्याकरता आणि इथेनॉल निर्मितीसाठी नवीन मद्यार्क कारखाने सुरू करण्यासाठी ही मदत देण्यात येईल. तसेच अन्न आणि सार्वजनिक वितरण विभागातर्फे मळीवर आधारीत मद्यार्क कारखान्यांसाठी वेगळी योजना तयार करण्यात येईल.
व्याजावरील अनुदानाला मिळालेल्या मान्यतेमुळे
- इथेनॉल ब्लेंडेड पेट्रोल प्रोग्रॅम अंतर्गत इथेनॉलच्या पुरवठ्यातून महसुलात होणाऱ्या वाढीमुळे साखर कारखान्यांच्या तरलतेत वाढ
- साखरेच्या सूचीत कपात आणि त्यामुळे शेतकऱ्यांच्या ऊस दर थकबाकी वेळेवर चुकती करणे
- ईबीपीचे 10 टक्के मिश्रणाचे उद्दिष्ट साध्य करणे.
B.Gokhale/J.Patankar/P.Kor
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय मंत्री पीयूष गोयल यांनी इलेक्ट्रिकल इन्स्टॉलेशन मधील सुरक्षितता आणि भारतीय राष्ट्रीय इमारत बांधणी संहिता 2016 चा वापर करण्याकरिता मार्गदर्शक सूचनांशी संबंधित पुस्तिका जारी केली
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी नुकत्याच झालेल्या भारतीय मानक मंडळाच्या नियंत्रक मंडळाच्या चौथ्या बैठकीमध्ये “इलेक्ट्रिकल इन्स्टॉलेशन मधील सुरक्षितता – भारतीय राष्ट्रीय इलेक्ट्रिकल संहितेनुसार सुरक्षिततेसाठी पुढचे पाऊल” या विषयावरील पुस्तिका आणि भारतीय राष्ट्रीय इमारत बांधणी संहिता 2016 चा वापर करण्याकरिता मार्गदर्शक सूचना जारी केल्या. या अत्यंत महत्त्वाच्या दोन दस्तावेजांसह, स्वतःचे घर बांधताना किंवा विकासकाकडून खरेदी करताना आपले हक्क आणि कर्तव्ये याबाबत सर्वसामान्य जनतेमध्ये जागरूकता निर्माण करण्यासाठी तयार केलेली तीन पत्रके देखील त्यांनी जारी केली.
इलेक्ट्रिकल इन्स्टॉलेशन मधील सुरक्षिततेबाबतची पुस्तिका भारतीय मानक मंडळ आणि आंतरराष्ट्रीय कूपर संघटना यांनी संयुक्तपणे विकसित केली आहे. वीजविषयक सुरक्षिततेविषयी जागरूकता निर्माण होण्यास या पुस्तिकेची मदत होणार असून त्यात इमारतींमध्ये विजेच्या तारा बसविताना आवश्यक असलेले तांत्रिक मार्गदर्शन दिले आहे.
याप्रसंगी जारी करण्यात आलेली तीन पत्रके, सामान्यांना सुरक्षित आणि टिकाऊ स्वरुपाची घरे मिळविण्यासाठी केवळ महानगरपालिकेच्या विविध विभागांकडून आणि वैधानिक अधिकाऱ्यांकडूनच नव्हे तर अभियंता, वास्तूविशारद, इत्यादींसारख्या बांधकाम क्षेत्रातील व्यावसायिकांकडून सेवा घेताना त्या अधिक उत्तम पद्धतीने कशा घेता येतील याबाबत मार्गदर्शन करतील. ही पत्रके हिंदी आणि इंग्रजी अशा दोन्ही भाषांमध्ये प्रकाशित करण्यात आली असून त्यांची नवे पुढीलप्रमाणे आहेत: घरमालकांसाठी मार्गदर्शक तत्वे – मालिका 1 इमारत परवाने प्रक्रिया, घरमालकांसाठी मार्गदर्शक तत्वे – मालिका 2 तुमचे स्वतंत्र घर बांधताना आणि घरमालकांसाठी मार्गदर्शक तत्वे – मालिका 3 विकासक /बांधकाम व्यावसायिकांकडून घर घेताना.
आज जारी करण्यात आलेले दस्तावेज पाहण्यासाठी खालील लिंकवर क्लिक करा:-
घरमालकांसाठी मार्गदर्शक तत्वे
https://www.bis.gov.in/index.php/guide-for-homeowners-and-homebuyers/
भारतीय राष्ट्रीय इमारत बांधणी संहिता सरलीकृत
https://www.bis.gov.in/wp-content/uploads/2022/08/Booklet-Guide-for-Using-NBC- 2016.pdf
“इलेक्ट्रिकल इन्स्टॉलेशन मधील सुरक्षितता – भारतीय राष्ट्रीय इलेक्ट्रिकल संहितेनुसार सुरक्षिततेसाठी पुढचे पाऊल ” यासंबंधीची पुस्तिका
https://www.bis.gov.in/wp-content/uploads/2022/08/Handbook-_Electrical-safety-_Final.pdf
माहिती आणि प्रसारण मंत्रालय
चित्रपट म्हणजे कथा सांगणे आणि ती प्रभावीपणे साकारणे : मेधप्रणव पोवार
पणजी, 26 नोव्हेंबर 2018
राष्ट्रीय पुरस्कार मिळवल्यानंतर आपल्या चित्रपटाची इफ्फीसाठी झालेली निवड यामुळे जबाबदारी अधिकच वाढल्याची भावना ‘भर दुपारी’ या चित्रपटाचे दिग्दर्शक स्वप्नील कपुरे यांनी व्यक्त केली. गोव्यात सुरु असलेल्या इफ्फीमधे ‘हॅपी बर्थ डे’ या चित्रपटाचे दिग्दर्शक मेधप्रणव पोवार यांच्यासह घेतलेल्या संयुक्त पत्रकार परिषदेत ते बोलत होते.
आशय हा चित्रपटाचा महत्वाचा घटक असल्याचे सांगून आशय सादर करण्यासाठी प्रत्येक माध्यमाचा स्वत:चा मार्ग असतो. दूरचित्रवाणी हे क्लोज अप चे माध्यम तर चित्रपट हे वाईड शॉट चे माध्यम आहे. दोघांसाठी आशय समानच आहे असे त्यांनी सांगितले.
‘हॅपी बर्थ डे’ ही वडील आणि मुलाची कथा आहे. लहानपणी आपले आई-वडील आपल्यासाठी काय त्याग करतात. याबाबत आपल्याला जाणीव नसते या चित्रपटात यावर आधारित वडील आणि मुलाची कथा साकारण्यात आली आहे. चित्रपट म्हणजे कथा सांगणे आणि ती प्रभावीपणे सादर करणे असा अर्थ असून उत्तम कथा असल्यास ती कोणत्याही माध्यमात सहजपणे सादर करता येते अशी भावना त्यांनी व्यक्त केली. या चित्रपटातल्या भूमिकेसाठी मुलाची भूमिका साकारण्यासाठी कलाकाराची निवड करणे अतिशय कठीण काम होते असे ते म्हणाले. लघुपटांना चित्रपटगृह मिळणे कठीण असले तरीही अशा लघुपटांना छोट्या शहरात लोकप्रियता मिळत असल्याने भारतात त्यांचे भवितव्य उज्वल आहे असे मत दोनही चित्रपटांच्या दिग्दर्शकांनी व्यक्त केले.
B. Gokhale/N.Chitale/P.Malandkar
(Visitor Counter : 167